b'\n_START_ARTICLE_\nZlatan Zuhri\xc4\x87\n_START_SECTION_\nPrivatni \xc5\xbeivot\n_START_PARAGRAPH_\nOtac mu je podrijetlom iz Cazina, a majka iz Dubrovnika. Ro\xc4\x91en je u Zagrebu i odrastao na \xc4\x8crnomercu. Nakon zavr\xc5\xa1ene V. gimnazije u Zagrebu Zlatan Zuhri\xc4\x87 diplomirao je na Fakultetu elektrotehnike i ra\xc4\x8dunarstva u Zagrebu, za koji jo\xc5\xa1 uvijek misli da je najkvalitetniji studij u Hrvatskoj koji ga je odli\xc4\x8dno pripremio za \xc5\xbeivot.\n_START_SECTION_\nKarijera\n_START_PARAGRAPH_\nNjegovi po\xc4\x8deci su bili 1987. u duetu s \xc5\xbdeljkom Pervanom na Radiju 101 u ekipi "Zlo\xc4\x8desta djeca". Svoj vrhunac popularnosti do\xc5\xbeivio je ulogom u Ve\xc4\x8dernjoj \xc5\xa1koli zajedno sa \xc5\xbdeljkom Pervanom. Njegov lik, Aljo\xc5\xa1a Kapulica, donio mu je slavu po Hrvatskoj i \xc5\xa1ire. Nakon odlaska iz "Ve\xc4\x8dernje \xc5\xa1kole", pre\xc5\xa1ao je na Novu TV gdje je dobio vlastiti talk show, koji je trajao jednu sezonu. Istodobno, dobiva i glavnu ulogu u humoristi\xc4\x8dnoj seriji Nove TV "Cimmer fraj", u kojoj nastupa tako\xc4\x91er jednu sezonu, nakon \xc4\x8dega odlazi, zajedno s partnericom Arijanom \xc4\x8culinom, a umjesto njih u seriju dolaze \xc5\xbdarko Radi\xc4\x87 i Ljiljana Bogojevi\xc4\x87. Nakon toga, ponovno prelazi na HRT, gdje zajedno s kolegom glumcem Hrvojem Ke\xc4\x8dke\xc5\xa1om vodi talk show "69". Usprkos pristojnoj gledanosti, show nije do\xc5\xbeivio 2. sezonu.'